CELEX: E2015J0025
Language: ro
Date: 2016-07-29 00:00:00
Title: Hotărârea Curții din 29 iulie 2016 în cauza E-25/15 – Autoritatea AELS de Supraveghere/Islanda (Neîndeplinirea de către un stat AELS a obligațiilor care îi revin – Ajutor de stat – articolul 14 alineatul (3) din partea II a Protocolului 3 la Acordul privind Autoritatea de Supraveghere și Curtea de Justiție – Nerespectarea obligației de a recupera ajutoarele acordate în mod ilegal)

6.4.2017   
            
            
               RO
            
            
               Jurnalul Oficial al Uniunii Europene
            
            
               C 108/12
            
         HOTĂRÂREA CURȚII
   din 29 iulie 2016
   în cauza E-25/15
   Autoritatea AELS de Supraveghere/Islanda
   (Neîndeplinirea de către un stat AELS a obligațiilor care îi revin – Ajutor de stat – articolul 14 alineatul (3) din partea II a Protocolului 3 la Acordul privind Autoritatea de Supraveghere și Curtea de Justiție – Nerespectarea obligației de a recupera ajutoarele acordate în mod ilegal)
   (2017/C 108/10)
   În cauza E-25/15, Autoritatea AELS de Supraveghere/Islanda – CERERE de declarare a faptului că, deoarece nu a luat, la termenele prevăzute, toate măsurile necesare în vederea recuperării de la beneficiari a ajutorului de stat declarat incompatibil cu funcționarea Acordului privind Spațiul Economic European la articolele 2, 3, 4 și 5 din Decizia nr. 404/14/COL a Autorității AELS de Supraveghere din 8 octombrie 2014privind sistemul de încurajare a investițiilor din Islanda; deoarece nu a anulat, în termenul prevăzut, eventualele plăți restante menționate la articolul 7 a treia teză din decizia respectivă; și deoarece nu a oferit Autorității AELS de Supraveghere, în termenul prevăzut, informațiile enumerate la articolul 8 din această decizie, Islanda nu și-a îndeplinit obligațiile care îi revin în temeiul articolului 14 alineatul (3) din partea II a Protocolului 3 la Acordul dintre statele AELS privind instituirea unei Autorități de Supraveghere și a unei Curți de Justiție, precum și în temeiul articolelor 6, 7 și 8 din Decizia nr. 404/14/COL a Autorității AELS de Supraveghere, Curtea, compusă din Carl Baudenbacher, președinte, Per Christiansen (judecător-raportor) și Páll Hreinsson, judecători, a pronunțat, la 29 iulie 2016, hotărârea al cărei dispozitiv prevede următoarele:
   Curtea:
   
               1.
            
            
               Declară că Islanda nu și-a îndeplinit obligațiile care îi revin în temeiul articolului 14 alineatul (3) din partea II a Protocolului 3 la Acordul dintre statele AELS privind instituirea unei Autorități de Supraveghere și a unei Curți de Justiție și al articolelor 6, 7 și 8 din Decizia nr. 404/14/COL a Autorității AELS de Supraveghere din 8 octombrie 2014 privind sistemul de încurajare a investițiilor din Islanda, deoarece nu a adoptat, în termenele stabilite, toate măsurile necesare în vederea recuperării de la beneficiari a ajutorului de stat declarat incompatibil cu funcționarea Acordului privind Spațiul Economic European la articolele 3, 4 și 5 din decizia sus-menționată, nu a anulat toate plățile restante menționate la articolul 7 a treia teză din decizia sus-menționată și nu a oferit Autorității AELS de Supraveghere informațiile menționate la articolul 8 din decizia sus-menționată.
            
         
               2.
            
            
               Dispune suportarea cheltuielilor de judecată de către Islanda.